Dewa Çamîlî ya Qerqelîya Wanî de gerreyî ser o leşkeran vera bînayêke operasyon kerd û di kesî înfaz kerdî.
Goreyê zanayîşanê ke dewijan dayî leşkeranê tirkan bê vengdayîş û hîşyarkerdişî keyeyî ser o guleyî varnayî. Badê bombardumanê çar saetan dewe gerîyayî binê ablûqa.
1ê êlule cemê şanî ablûqa ame wedaritene. Leşkerî dewe ra vejîyayî. Keyeyo ke heweyî ra ame bombardumankerdene tira xirbeyêk mend.
Serekê Baroyê Wanî Sînan Ozarasî ke ANFyî rê qisey kerd, ard ziwan ke vizêrna dewe de wehşet ciwiyeno û vat ê do raporê xo yo ke hazir kenê mîyanê di rojan de eşkera bikerê.
